# Jurnalul Oficial C 248/13 i

| | ISSN 1977-1029 |
| --- | --- |
| Jurnalul Oficial
  al Uniunii Europene | C 248 |
| | |
| Ediţia în limba română | Comunicări şi informări | Anul 6613 iulie 2023 |

ISSN 1977-1029

Jurnalul Oficial

al Uniunii Europene

C 248

Ediţia în limba română

Comunicări şi informări

Anul 6613 iulie 2023

---

| Cuprins | Pagina |
| --- | --- |
| | IV   Informări |
| | INFORMĂRI PROVENIND DE LA INSTITUŢIILE, ORGANELE ȘI ORGANISMELE UNIUNII EUROPENE |
| | Comisia Europeană |
| 2023/C 248/01 | Raportul anual al inspectorului de garanții procedurale — 2022 | 1 |

Cuprins

Pagina

IV   Informări

INFORMĂRI PROVENIND DE LA INSTITUŢIILE, ORGANELE ȘI ORGANISMELE UNIUNII EUROPENE

Comisia Europeană

2023/C 248/01

Raportul anual al inspectorului de garanții procedurale — 2022

1

---

| RO | |
| --- | --- |

RO

---

IV Informări

INFORMĂRI PROVENIND DE LA INSTITUŢIILE, ORGANELE ȘI ORGANISMELE UNIUNII EUROPENE

Comisia Europeană

| 13.7.2023 | RO | Jurnalul Oficial al Uniunii Europene | C 248/1 |
| --- | --- | --- | --- |

13.7.2023

RO

Jurnalul Oficial al Uniunii Europene

C 248/1

---

RAPORTUL ANUAL AL INSPECTORULUI DE GARANȚII PROCEDURALE — 2022

(2023/C 248/01)

Cuvânt-înainte

Astăzi, mai mult ca niciodată, este esențial să protejăm drepturile omului și să menținem respectarea lor în Europa, asigurându-ne totodată că fiecare persoană poate trăi o viață demnă.

Drepturile fundamentale sunt însoțite de garanții procedurale: de exemplu, dreptul de a fi ascultat, prezumția de nevinovăție, dreptul la apărare, dreptul la protecție jurisdicțională efectivă, echitabilă, imparțială și independentă într-un termen rezonabil, precum și principiile legalității și proporționalității.

Aceste drepturi și principii sunt inerente ordinilor constituționale ale statelor membre, instrumentelor Consiliului Europei și ale Uniunii Europene (UE), Cartei drepturilor fundamentale a UE și jurisprudenței instanțelor.

În acest context, preluarea funcției de inspector de garanții procedurale pentru investigațiile efectuate de Oficiul European de Luptă Antifraudă (OLAF) a reprezentat pentru mine atât o onoare, cât și o responsabilitate imensă.

Inspectorul se ocupă de plângerile referitoare la posibile încălcări de către OLAF ale drepturilor fundamentale, ale garanțiilor procedurale și ale normelor aplicabile investigațiilor oficiului.

Provocarea este cu atât mai mare cu cât sunt prima persoană care ocupă postul de inspector, acesta fiind creat foarte recent (în temeiul noilor articole 9a și 9b din Regulamentul OLAF, adoptat la 23 decembrie 2020).

Astfel, anul 2022 a reprezentat un reper important în consolidarea protecției garanțiilor procedurale, deoarece a marcat un punct de cotitură nu doar pentru OLAF, ci pentru instituțiile UE în general și, în special, pentru persoanele vizate de investigațiile oficiului. Indiferent dacă sunt persoane fizice sau juridice, persoanele vizate pot solicita acum, dacă este necesar, asistență din partea inspectorului – care are rolul specific de a le proteja drepturile fundamentale și garanțiile procedurale, precum și de a le analiza și soluționa plângerile într-un mod complet independent și în timp util.

Atât în cei 9 ani în care am fost judecător la Curtea Europeană a Drepturilor Omului de la Strasbourg, cât și în calitate de profesor de drept european și membru actual al Curții Supreme a Estoniei, m-am dedicat întotdeauna apărării drepturilor fundamentale, a democrației și a statului de drept.

În calitate de inspector, consider că este extrem de important să promovăm o cultură a drepturilor fundamentale bazată pe mijloace de soluționare a plângerilor care să fie accesibile cetățenilor. Protejarea adecvată și eficientă a intereselor financiare ale UE este în beneficiul statelor membre și al contribuabililor din Uniune; în același timp, este esențial ca investigațiile OLAF cu privire la posibile fraude să se desfășoare cu respectarea deplină a protecției drepturilor fundamentale și a garanțiilor procedurale.

De asemenea, sunt de părere că inspectorul are misiunea de a preveni posibilele încălcări ale garanțiilor procedurale și de a îmbunătăți normele și practicile aplicabile investigațiilor OLAF. Sper ca, prin intermediul raportului anual privind activitatea mea, să pot atrage atenția asupra problemelor de ordin general sau cu caracter sistemic pe care OLAF va trebui să le remedieze pentru a evita eventuale plângeri viitoare și că voi putea să îmbogățesc cunoștințele și să sporesc gradul de conștientizare al tuturor persoanelor vizate cu privire la drepturile lor. Toate acestea vor contribui, de asemenea, la consolidarea încrederii publicului în OLAF și în Uniunea Europeană.

Faptul că sunt prima persoană care a preluat funcția de inspector a însemnat să încep de la zero și să institui noi metode, acorduri și practici de lucru. Una dintre primele acțiuni care au trebuit întreprinse a fost elaborarea și adoptarea dispozițiilor de punere în aplicare pentru gestionarea plângerilor, astfel cum se prevede la articolul 9b alineatul (11) din Regulamentul OLAF. Consider că dispozițiile de punere în aplicare sunt un document dinamic, care va evolua în timp. În 2022 a trebuit, de asemenea, să mă ocup de numeroase plângeri depuse cu mult înainte de numirea mea și să le examinez respectând termenele stricte prevăzute de Regulamentul OLAF.

Mă bucur să anunț că am depășit cu succes și cu promptitudine toate provocările menționate și doresc să menționez sprijinul administrativ și juridic neprețuit pe care l-am primit din partea excelentului secretariat al Comitetului de supraveghere a OLAF.

Acest prim raport anual prezintă în detaliu eforturile depuse și rezultatele obținute în faza dinamică inițială de punere în aplicare a mecanismului de gestionare a plângerilor prevăzut la articolul 9b din Regulamentul OLAF.

Desigur, suntem încă abia la început. Avem în față un drum lung de parcurs pentru ca rolul de inspector să devină nu doar o funcție consacrată în cadrul arhitecturii generale antifraudă a Uniunii Europene, ci și una care consolidează pe mai departe transparența OLAF și, mai ales, responsabilitatea sa.

Fie ca acest raport anual să fie o carte de vizită care să prezinte activitatea inspectorului și să arate importanța respectării garanțiilor procedurale.

Cu deosebită considerație,

Prof. dr. Julia LAFFRANQUE

Inspector

Cuprins

Cuprins

| Cuvânt-înainte | 1 |
| --- | --- |

Cuvânt-înainte

| 1. | Scurtă prezentare a funcției de inspector | 4 |
| --- | --- | --- |

1.

Scurtă prezentare a funcției de inspector

| 2. | Instituirea noului mecanism de gestionare a plângerilor | 4 |
| --- | --- | --- |

2.

Instituirea noului mecanism de gestionare a plângerilor

| 2.1. | Dispozițiile de punere în aplicare | 4 |
| --- | --- | --- |

2.1.

Dispozițiile de punere în aplicare

| 2.2. | Accesul la informații | 5 |
| --- | --- | --- |

2.2.

Accesul la informații

| 3. | Un început dinamic cu privire la soluționarea plângerilor | 5 |
| --- | --- | --- |

3.

Un început dinamic cu privire la soluționarea plângerilor

| 3.1. | Prezentare generală a plângerilor din 2022 | 5 |
| --- | --- | --- |

3.1.

Prezentare generală a plângerilor din 2022

| 3.2. | Modalitatea de examinare a plângerilor de către inspector | 8 |
| --- | --- | --- |

3.2.

Modalitatea de examinare a plângerilor de către inspector

| 3.3. | Prima etapă: evaluarea admisibilității | 10 |
| --- | --- | --- |

3.3.

Prima etapă: evaluarea admisibilității

| 3.3.1. | Termenele prevăzute de Regulamentul OLAF | 10 |
| --- | --- | --- |

3.3.1.

Termenele prevăzute de Regulamentul OLAF

| 3.3.2. | Plângeri referitoare la protecția datelor cu caracter personal | 11 |
| --- | --- | --- |

3.3.2.

Plângeri referitoare la protecția datelor cu caracter personal

| 3.4. | Etapa următoare: o procedură contradictorie | 11 |
| --- | --- | --- |

3.4.

Etapa următoare: o procedură contradictorie

| 3.5. | Rezultatele obținute | 12 |
| --- | --- | --- |

3.5.

Rezultatele obținute

| 3.5.1. | Cazuri închise | 12 |
| --- | --- | --- |

3.5.1.

Cazuri închise

| 3.5.2. | Propunerea de soluții | 13 |
| --- | --- | --- |

3.5.2.

Propunerea de soluții

| 4. | Relații cu părțile interesate | 13 |
| --- | --- | --- |

4.

Relații cu părțile interesate

| 5. | Sprijin juridic și administrativ | 14 |
| --- | --- | --- |

5.

Sprijin juridic și administrativ

| 6. | Comunicarea cu inspectorul | 14 |
| --- | --- | --- |

6.

Comunicarea cu inspectorul

1.   Scurtă prezentare a funcției de inspector

Scurtă prezentare a funcției de inspector

Inspectorul de garanții procedurale este o funcție instituită prin Regulamentul (UE, Euratom) nr. 883/2013 modificat („Regulamentul OLAF”), având scopul de a proteja garanțiile procedurale și drepturile fundamentale ale persoanelor vizate de investigațiile efectuate de Oficiul European de Luptă Antifraudă (OLAF).

Prin „persoană vizată” se înțelege orice persoană fizică sau agent economic suspectat de a fi comis un act de fraudă, de corupție sau orice altă activitate ilegală care afectează interesele financiare ale Uniunii și care, prin urmare, face obiectul unei investigații a OLAF. Plângerile depuse de alte persoane decât persoanele vizate, inclusiv martori și informatori, nu intră sub incidența mandatului inspectorului.

Inspectorul examinează plângerile depuse de persoanele vizate cu privire la respectarea de către OLAF a garanțiilor procedurale și a normelor aplicabile investigațiilor, în special a cerințelor procedurale și a drepturilor fundamentale. Rolul său nu este acela de a înlocui evaluarea realizată de OLAF cu propria sa evaluare privind modul de desfășurare a unei investigații, modul de evaluare a probelor și concluziile la care trebuie să se ajungă. Atunci când evaluează plângerile, inspectorul acordă o atenție deosebită Cartei drepturilor fundamentale a Uniunii Europene (1), principiilor generale ale dreptului UE și jurisprudenței relevante a instanțelor europene.

de persoanele vizate

respectarea de către OLAF a garanțiilor procedurale și a normelor aplicabile investigațiilor

1

Inspectorul își îndeplinește sarcinile în deplină independență și nu acceptă instrucțiuni din partea nimănui în îndeplinirea atribuțiilor sale. Având în vedere că persoanele vizate nu pot, în principiu, să introducă o cale de atac jurisdicțională împotriva actelor sau omisiunilor OLAF în cursul unei investigații, faptul că de acum acestea se pot adresa inspectorului devine extrem de important. Autorii plângerilor pot contacta inspectorul în termenele prevăzute pentru a solicita o examinare independentă și minuțioasă a reclamațiilor lor. În cazul în care inspectorul constată că nu s-a produs nicio încălcare, evaluarea efectuată de inspector servește drept garanție că OLAF a acționat în conformitate cu normele. În schimb, în cazul în care constată că OLAF a încălcat garanțiile procedurale sau normele care reglementează investigațiile, inspectorul va invita instituția să ia măsuri pentru a remedia situația. În acest context, inspectorul poate doar să adreseze oficiului o recomandare – nu îi poate impune o acțiune concretă și nici nu poate interveni în investigația în curs efectuată de OLAF.

deplină independență

servește drept garanție

La 3 mai 2022, Comisia Europeană a numit primul inspector, în persoana doamnei dr. Julia Laffranque, pentru un mandat de cinci ani care nu poate fi reînnoit. Dr. Laffranque, judecător la Curtea Supremă a Estoniei și fost judecător la Curtea Europeană a Drepturilor Omului, și-a preluat mandatul în septembrie 2022.

doamnei dr. Julia Laffranque

Secretariatul Comitetului de supraveghere (denumit în continuare „secretariatul”) pune la dispoziția inspectorului tot sprijinul administrativ și juridic necesar.

2.   Instituirea noului mecanism de gestionare a plângerilor

Instituirea noului mecanism de gestionare a plângerilor

Una dintre primele priorități ale inspectorului a fost aceea de a institui toate acordurile juridice și administrative necesare pentru a se asigura că mecanismul de gestionare a plângerilor prevăzut la articolul 9b din Regulamentul OLAF este pe deplin operațional și pentru a facilita o soluționare a plângerilor optimă și accesibilă cetățenilor, în conformitate cu principiile bunei administrări. Cu sprijinul secretariatului, inspectorul a anticipat eventualele probleme legate de gestionarea documentelor, de respectarea normelor de protecție a datelor și de comunicarea cu autorii plângerilor. Ar trebui subliniate două aspecte specifice care au avut o importanță deosebită pentru instituirea noului mecanism de soluționare a plângerilor: (a) adoptarea dispozițiilor de punere în aplicare; și (b) accesul la informațiile legate de cazuri.

soluționare a plângerilor optimă și accesibilă cetățenilor

2.1.   
  Dispozițiile de punere în aplicare

Dispozițiile de punere în aplicare

Regulamentul OLAF prevede cadrul general pentru crearea și funcționarea unui nou mecanism de gestionare a plângerilor, însă nu stabilește norme detaliate pentru gestionarea plângerilor. În schimb, articolul 9b alineatul (11) împuternicește inspectorul să adopte dispoziții de punere în aplicare pentru gestionarea plângerilor.

La 16 noiembrie 2022, după ce s-a consultat atât cu OLAF, cât și cu Comitetul de supraveghere (2), inspectorul a adoptat dispoziții de punere în aplicare (3). Acestea au fost traduse în toate limbile oficiale ale UE și publicate în Jurnalul Oficial. Dispozițiile sunt disponibile pe pagina web a inspectorului (4).

2

3

4

Dispozițiile de punere în aplicare cuprind norme detaliate privind depunerea unei plângeri, schimbul de informații între părți, organizarea audierilor, diferitele acțiuni întreprinse pentru soluționarea plângerii și relațiile inspectorului cu OLAF și cu Comitetul de supraveghere. Totodată, dispozițiile de punere în aplicare oferă clarificări cu privire la o serie de aspecte care nu sunt abordate în mod explicit de regulament, cum ar fi ceea ce se întâmplă în cazurile în care există proceduri judiciare paralele sau atunci când o plângere ridică probleme legate de protecția datelor cu caracter personal.

Aceste norme reprezintă o primă încercare de a anticipa nevoile imediate ale funcției nou-create. Scopul lor este unul dublu: (i) să ofere autorilor plângerilor transparență și securitate juridică cu privire la mecanismul de gestionare a plângerilor și la procedurile pe care le respectă inspectorul; și (ii) să stabilească o procedură care să permită inspectorului să fie eficient și eficace, abordând totodată plângerile dintr-o perspectivă axată pe rezultate. Pe măsură ce inspectorul va dobândi mai multă experiență practică, aceste norme vor putea fi revizuite pentru a reflecta această experiență și pentru a soluționa problemele care decurg din mecanismul propriu-zis de gestionare a plângerilor.

transparență și securitate juridică

eficient și eficace

2.2.   
  Accesul la informații

Accesul la informații

Regulamentul OLAF prevede că inspectorul ar trebui să aibă acces la toate informațiile necesare pentru a-și îndeplini sarcinile, precum și că OLAF trebuie să îi transmită inspectorului toate informațiile necesare pentru ca acesta din urmă să evalueze dacă plângerea este justificată sau nu, precum și toate informațiile necesare pentru soluționarea plângerii și pentru a-i permite inspectorului să emită o recomandare.

Încă de la început, directorul general al OLAF și-a exprimat intenția de a facilita activitatea inspectorului și de a-i acorda acestuia, precum și membrilor relevanți ai personalului secretariatului, acces electronic la dosarele investigațiilor care fac obiectul plângerilor, pentru o perioadă de timp limitată, în principiu egală cu durata maximă de gestionare a plângerilor. Soluția propusă de OLAF îi oferă inspectorului acces privilegiat și specific și îi permite atât acestuia, cât și secretariatului să își îndeplinească sarcinile. Detaliile vor fi stabilite în viitoarele acorduri de lucru care urmează să fie convenite și semnate de inspector și directorul general al OLAF.

acces privilegiat și specific

Pentru inspector, accesul privilegiat la dosarul de caz aflat la OLAF este extrem de important pentru a oferi asigurări autorilor plângerilor că a putut analiza în detaliu dosarul, chiar și în cazurile în care o parte din informațiile relevante sunt confidențiale și nu pot fi divulgate acestora (5).

oferi asigurări autorilor plângerilor

5

3.   Un început dinamic cu privire la soluționarea plângerilor

Un început dinamic cu privire la soluționarea plângerilor

Posibilitatea persoanelor vizate de a depune plângeri la inspector a devenit o realitate odată cu intrarea în vigoare a Regulamentului OLAF revizuit. Cu toate acestea, până la momentul instituirii tuturor acordurilor administrative și instituționale necesare și al preluării atribuțiilor de către inspector, erau deja pendinte un număr semnificativ de plângeri (și anume 13). Inspectorul a avut grijă să trateze aceste plângeri rapid, într-o manieră riguroasă și profesionistă. Rezultatul a fost mai mult decât satisfăcător. Inspectorul a efectuat o evaluare inițială a tuturor plângerilor în termenul stabilit. Până la sfârșitul anului, inspectorul finalizase de examinat șase plângeri și adresase către OLAF o invitație de soluționare a unei părți dintro plângere. În această perioadă foarte scurtă, de mai puțin de patru luni, inspectorul a avut ocazia de a trata chestiuni juridice interesante și de a începe să pună bazele unor principii referitoare la mecanismul de soluționare a plângerilor.

3.1.   
  Prezentare generală a plângerilor din 2022

Prezentare generală a plângerilor din 2022

În 2022, inspectorul a primit 14 plângeri: dintre acestea, 13 i-au fost redirecționate de către OLAF și una i-a fost transmisă direct. Autorii plângerilor, atât persoane fizice, cât și entități juridice (figura 1), erau persoane vizate de investigații interne (6) și externe (7) ale OLAF (figura 3). Majoritatea plângerilor au fost depuse în limba engleză (figura 2) de către avocați acționând în numele persoanelor vizate (figura 1).

6

7

Figura 1

Figura 1

Cine a depus plângeri?

Cine a depus plângeri?

Image 1

Figura 2

Figura 2

Limbile în care au fost depuse plângerile

Limbile în care au fost depuse plângerile

Image 2

Figura 3

Figura 3

Tipurile de investigații ale OLAF vizate de plângeri

Tipurile de investigații ale OLAF vizate de plângeri

Image 3

În cea mai mare parte, autorii plângerilor au reclamat încălcări ale garanțiilor procedurale care le sunt conferite prin articolul 9 din Regulamentul OLAF și ale drepturilor fundamentale de care se bucură în temeiul Cartei drepturilor fundamentale (figura 4). Mai precis, aceștia au prezentat plângeri în legătură cu (i) dreptul de a fi ascultat și exercitarea efectivă a dreptului lor de a face observații cu privire la faptele care îi vizează [articolul 9 alineatul (4) din Regulamentul OLAF]; și (ii) dreptul de a beneficia de un tratament imparțial, echitabil și întrun termen rezonabil (articolul 41 din Carta drepturilor fundamentale). Autorii plângerilor au prezentat, de asemenea, acuzații cu privire la dreptul lor de a fi informați [articolul 9 alineatul (3) din Regulamentul OLAF] și acuzații de încălcare a principiilor echității și imparțialității (figura 5). Autorii plângerilor au prezentat mai puține plângeri în legătură cu normele aplicabile investigațiilor OLAF (8) (figura 6).

8

Figura 4

Figura 4

Obiectul plângerilor

Obiectul plângerilor

Image 4

Figura 5:

Figura 5:

Analiza diverselor acuzații privind garanțiile procedurale

Analiza diverselor acuzații privind garanțiile procedurale

Image 5

Figura 6

Figura 6

Analiza acuzațiilor privind normele aplicabile investigațiilor

Analiza acuzațiilor privind normele aplicabile investigațiilor

Image 6

3.2.   
  Modalitatea de examinare a plângerilor de către inspector

Modalitatea de examinare a plângerilor de către inspector

Inspectorul tratează plângerile în mod echitabil, independent și imparțial. În conformitate cu Regulamentul OLAF și cu dispozițiile de punere în aplicare, procedura cuprinde, în esență, două etape: (i) evaluarea admisibilității; și (ii) examinarea fondului și, dacă este posibil, propunerea de soluții.

echitabil, independent și imparțial

Diagrama de mai jos prezintă pe scurt ciclul de viață al unei plângeri înaintate inspectorului.

Image 7

3.3.   
  Prima etapă: evaluarea admisibilității

Prima etapă: evaluarea admisibilității

Inspectorul trebuie să efectueze evaluarea preliminară a plângerilor în termen de 10 zile lucrătoare de la data primirii acestora, pentru a decide cu privire la admisibilitate. Condițiile sunt prevăzute la articolul 9b alineatele (1) și (2) din Regulamentul OLAF și la articolul 5 din dispozițiile de punere în aplicare. În 2022, inspectorul a evaluat admisibilitatea tuturor plângerilor pendinte în termenul stabilit. Dintre cele trei plângeri inadmisibile, niciuna nu a respectat termenele stabilite la articolul 9b alineatul (2) (9). Dintre cele 11 plângeri admisibile, trei au fost admisibile doar parțial, deoarece cuprindeau acuzații prezentate cu întârziere sau care vizau aspecte legate de protecția datelor (figurile 7 și 8). În toate cazurile în care plângerile sau acuzațiile au fost considerate inadmisibile, inspectorul i-a explicat autorului plângerii decizia sa.

10 zile lucrătoare

9

Figura 7

Figura 7

Admisibilitate

Admisibilitate

Image 8

- inclusiv plângerile admisibile parțial

Figura 8

Figura 8

Motive de inadmisibilitate (inclusiv 2 plângerile admisibile parțial)

Motive de inadmisibilitate (inclusiv 2 plângerile admisibile parțial)

Image 9

3.3.1.   Termenele prevăzute de Regulamentul OLAF

Termenele prevăzute de Regulamentul OLAF

O problemă recurentă, una dintre primele pe care inspectorul a trebuit să le soluționeze, se referea la termenele de depunere a unei plângeri. Inspectorul a adoptat o abordare care urmărește să respecte atât formularea, cât și scopul dispozițiilor relevante din Regulamentul OLAF. Articolul 9b alineatul (2) prevede că plângerile trebuie depuse în termen de o lună de la data la care autorul plângerii a luat cunoștință de faptele pertinente care constituie o presupusă încălcare a garanțiilor procedurale sau a normelor menționate la alineatul (1) din articolul respectiv și precizează că, în orice caz, plângerile nu pot fi depuse mai târziu de o lună de la data încheierii investigației.

Inspectorul înțelege că motivul pentru care regulamentul prevede aceste termene scurte este acela de a menține eficacitatea rolului inspectorului, respectând în același timp activitățile de investigare ale OLAF. Cu alte cuvinte, inspectorul trebuie să fie informat cu privire la presupusele încălcări atunci când mai poate încă să acționeze și să propună soluții eficace și semnificative care să poată fi puse în aplicare de OLAF fără a compromite rezultatul investigațiilor în curs sau progresul oricărei proceduri ulterioare care a fost inițiată la nivel național sau la nivelul UE pentru a pune în aplicare recomandările emise de OLAF. În ceea ce îl privește pe autorul plângerii, este la fel de important să introducă o cale de atac într-un stadiu incipient și să evite exacerbarea impactului unei eventuale încălcări. Acestea sunt motivele pentru care o persoană vizată trebuie să depună o plângere la scurt timp după ce a luat cunoștință de faptele care au condus la o încălcare specifică. De exemplu, în cazul în care un agent economic dorește să depună o plângere cu privire la presupuse nereguli survenite în cursul unui control la fața locului la sediul său, acesta ar trebui să contacteze inspectorul în termen de o lună de la încheierea respectivei activități de investigare.

și să propună soluții eficace și semnificative

să introducă o cale de atac într-un stadiu incipient

În ceea ce privește investigațiile închise, Regulamentul OLAF stabilește o condiție suplimentară clară și mai strictă de admisibilitate: plângerile trebuie depuse în termen de cel mult o lună de la încheierea investigației, indiferent de momentul în care autorul plângerii ia cunoștință de faptele pertinente. Inspectorul consideră că această condiție suplimentară pentru investigațiile încheiate are scopul de a menține nu numai eficacitatea oricărei proceduri ulterioare la nivel național sau la nivelul UE, ci și eficacitatea propriilor recomandări și sugestii de soluții la plângerile specifice. Inspectorul nu poate propune nicio soluție utilă pentru cazurile care au ieșit din sfera de control a OLAF și pentru care ar putea fi în desfășurare proceduri în fața autorităților naționale sau a altor autorități ale UE. În astfel de cazuri, inspectorul consideră că persoanele vizate își pot prezenta plângerile în fața acestor autorități și pot recurge la căile de atac (judiciare sau administrative) disponibile.

eficacitatea oricărei proceduri ulterioare

3.3.2.   Plângeri referitoare la protecția datelor cu caracter personal

Plângeri referitoare la protecția datelor cu caracter personal

Activitatea zilnică a OLAF implică prelucrarea unor volume mari de date cu caracter personal, inclusiv de date sensibile. OLAF poate desfășura, de asemenea, activități de investigare care ar putea fi percepute ca fiind intruzive din perspectiva protecției datelor cu caracter personal, cum ar fi operațiunile de expertiză tehnică judiciară a suporturilor digitale. Prin urmare, nu este surprinzător că autorii plângerilor au formulat acuzații referitoare la dreptul lor la protecția datelor lor cu caracter personal, astfel cum este garantat de articolul 8 din Carta drepturilor fundamentale a UE și de Regulamentul (UE) 2018/1725 („Regulamentul UE privind protecția datelor”) (10).

10

Deși mandatul inspectorului include verificarea respectării de către OLAF a drepturilor fundamentale, UE dispune de o autoritate independentă de supraveghere, Autoritatea Europeană pentru Protecția Datelor (AEPD), care are o serie de responsabilități legate de dreptul la viață privată și dreptul la protecția datelor. Articolul 52 din Regulamentul UE privind protecția datelor prevede că AEPD răspunde de monitorizarea și asigurarea aplicării regulamentului respectiv și a oricărui alt act al Uniunii referitor la protecția drepturilor și libertăților fundamentale ale persoanelor fizice în ceea ce privește prelucrarea datelor cu caracter personal de către o instituție sau un organism al UE. Întrucât UE a creat un organism specializat care să garanteze dreptul fundamental la protecția datelor cu caracter personal, este responsabilitatea organismului respectiv, adică a AEPD, iar nu a inspectorului, să trateze plângerile referitoare la presupuse încălcări ale normelor de protecție a datelor. În temeiul acestor norme, orice persoană poate depune o plângere la AEPD în termen de doi ani de la data la care a luat cunoștință de faptele pe care se întemeiază plângerea. Din motive de transparență, inspectorul a inclus o dispoziție corespunzătoare în dispozițiile de punere în aplicare pentru a reflecta această separare a competențelor (11).

un organism specializat care să garanteze dreptul fundamental la protecția datelor cu caracter personal

11

Deși nu se va ocupa de acuzațiile care vizează exclusiv interpretarea și aplicarea Regulamentului UE privind protecția datelor, inspectorul va lua în considerare aspecte legate de protecția vieții private și a datelor atunci când va evalua respectarea generală de către OLAF a garanțiilor procedurale.

3.4.   
  Etapa următoare: o procedură contradictorie

Etapa următoare: o procedură contradictorie

După finalizarea evaluării preliminare, inspectorul a invitat OLAF să își prezinte punctul de vedere cu privire la cele 11 plângeri declarate admisibile. Într-o serie de cazuri, inspectorul a solicitat informații suplimentare din partea OLAF sau traducerea cu titlu gratuit a răspunsurilor OLAF în limba în care era redactată plângerea. Ulterior, inspectorul a trimis autorilor plângerilor răspunsurile OLAF și i-a invitat să prezinte observații cu privire la opiniile oficiului.

Ca regulă generală, inspectorul încearcă să confere cel mai mare efect posibil principiului contradictorialității. Astfel, atât OLAF, cât și autorii plângerilor au avut posibilitatea de a-și expune cazul și de a prezenta documente justificative. În principiu, fiecărei părți i s-au comunicat, de asemenea, informațiile și documentele prezentate de cealaltă parte și i s-a oferit posibilitatea de a formula observații. În acest context, în trei cazuri justificate în mod corespunzător, inspectorul a decis să deroge de la acest principiu și să permită tratamentul confidențial al informațiilor transmise de OLAF în conformitate cu articolul 7 alineatul (2) din dispozițiile de punere în aplicare.

cel mai mare efect posibil principiului contradictorialității

Mai precis, inspectorul a aplicat această dispoziție în cazul plângerilor privind durata investigațiilor. În aceste cazuri, pentru a evalua dacă durata investigațiilor a fost rezonabilă, inspectorul trebuia să primească din partea OLAF informații specifice, complete și detaliate cu privire la activitățile de investigare desfășurate și la diferitele elemente de drept și de fapt care au avut un impact asupra duratei investigațiilor. În același timp, având în vedere că plângerile vizau investigații în curs ale oficiului, inspectorul era conștient de faptul că opiniile OLAF nu puteau fi transmise pur și simplu autorilor plângerilor, deoarece aceasta putea să compromită confidențialitatea și eficiența investigațiilor relevante. Mai exact, exista riscul să fie dezvăluite metodele de lucru ale OLAF sau ca oficiul să fie împiedicat să colecteze probele necesare sau chiar să fie pusă în pericol strategia generală de investigare în cadrul unei anumite investigații.

în curs

Prin urmare, în aceste cazuri inspectorul a fost de acord cu OLAF ca acesta din urmă să furnizeze (i) o versiune neconfidențială a răspunsurilor OLAF care să fie trimisă autorului plângerii, astfel încât acesta din urmă să poată înțelege motivele care stau la baza comportamentului OLAF și, prin urmare, să fie în măsură să conteste răspunsul OLAF și să prezinte contraargumente; și (ii) o versiune confidențială, mai detaliată, pentru a explica mai în amănunt motivele prezentate de OLAF în versiunea neconfidențială. Această soluție echilibrată a permis inspectorului să efectueze o evaluare aprofundată a tuturor cazurilor pertinente, respectând în același timp obligația care îi revine de a asigura confidențialitatea investigațiilor OLAF. Deși autorii plângerilor nu au dreptul să primească toate informațiile, aceștia pot avea încredere că inspectorul efectuează o examinare independentă și aprofundată a cazului, în special având în vedere că are acces privilegiat la dosar.

evaluare aprofundată

confidențialitatea investigațiilor OLAF

încredere

3.5.   
  Rezultatele obținute

Rezultatele obținute

În anul 2022, din cele 11 plângeri admisibile, inspectorul a evaluat temeinicia a patru dintre ele (figura 9) și a închis trei, după ce nu a constatat nicio încălcare a drepturilor și garanțiilor procedurale ale autorilor plângerilor. În cel de-al patrulea caz, inspectorul a constatat că OLAF a încălcat dreptul autorului plângerii de a fi informat în temeiul articolului 9 alineatul (3) din Regulamentul OLAF. Prin urmare, inspectorul a invitat OLAF să soluționeze această parte a plângerii. Dintre cele șapte plângeri admisibile pendinte rămase, cinci erau într-un stadiu avansat și au fost finalizate la începutul anului 2023.

Figura 9

Figura 9

Plângeri admisibile în 2022

Plângeri admisibile în 2022

Image 10

3.5.1.   Cazuri închise

Cazuri închise

În 2022, inspectorul a încheiat examinarea a șase dintre cele 14 plângeri primite: trei au fost declarate inadmisibile, iar trei au fost închise după primirea punctelor de vedere ale OLAF și ale autorului plângerii cu privire la aspectele examinate (figura 10). Două dintre aceste cazuri se refereau la durata investigațiilor care făceau obiectul plângerilor. Al treilea caz viza obținerea de date pentru expertiza tehnică judiciară a suporturilor digitale și aplicarea Orientărilor privind expertiza tehnică judiciară a suporturilor digitale. În toate cele trei cazuri, inspectorul a ajuns la concluzia că OLAF a acționat în conformitate cu normele în vigoare și nu a încălcat garanțiile procedurale ale autorilor plângerilor.

Figura 10

Figura 10

Cazuri închise în 2022

Cazuri închise în 2022

Image 11

3.5.2.   Propunerea de soluții

Propunerea de soluții

Inspectorul a adresat OLAF prima sa invitație de a soluționa o plângere. Cazul se referea la dreptul de a fi informat în temeiul articolului 9 alineatul (3) din Regulamentul OLAF. Inspectorul a constatat că fusese încălcat dreptul autorului plângerii de a fi informat cu promptitudine, deoarece e-mailul pe care OLAF l-a trimis pentru a-l informa pe autorul plângerii cu privire la statutul său de persoană vizată nu a ajuns niciodată la acesta. Inspectorul a făcut trimitere la jurisprudența consacrată pentru a sublinia că, în cazul notificărilor importante, OLAF ar trebui să dispună de o procedură pentru a se asigura că acestea sunt primite efectiv de destinatarii vizați.

Totuși, având în vedere că autorul plângerii a fost în cele din urmă informat cu privire la statutul său de persoană vizată și la drepturile care decurg din acest statut, inspectorul nu a putut decât să invite OLAF să își îmbunătățească practicile și să prevină apariția unor astfel de situații în viitor. Prin urmare, inspectorul a invitat OLAF să ia toate măsurile necesare pentru a se asigura că mijloacele de comunicare pe care le va utiliza pe viitor dau posibilitatea persoanelor vizate să ia cunoștință de informațiile prevăzute la articolul 9 alineatul (3) din Regulamentul OLAF.

să își îmbunătățească practicile și să prevină apariția unor astfel de situații în viitor

În ianuarie 2023, în răspunsul său adresat inspectorului, directorul general al OLAF a recunoscut necesitatea de a îmbunătăți practicile OLAF și de a se asigura că nu vor apărea probleme similare în viitor. Spre satisfacția inspectorului, directorul general al OLAF și-a luat angajamentul necondiționat de a lua măsuri pentru soluționarea problemei, iar la 13 februarie 2023 a adoptat „Instrucțiuni privind mijloacele de notificare care trebuie utilizate în corespondența cu persoanele în cauză”. Aceste instrucțiuni sunt obligatorii pentru personalul OLAF.

angajamentul necondiționat

Instrucțiuni privind mijloacele de notificare care trebuie utilizate în corespondența cu persoanele în cauză

4.   Relații cu părțile interesate

Relații cu părțile interesate

În primele luni ale mandatului său, inspectorul a încercat să stabilească relații de lucru fructuoase, bazate pe încredere reciprocă și bună cooperare cu principalul său interlocutor, directorul general al OLAF. La 25 octombrie 2022, inspectorul s-a întâlnit cu domnul Ville Itälä. Aceștia au purtat o discuție preliminară cu privire la metodele de lucru și au convenit asupra necesității de a adopta acorduri oficiale de lucru.

directorul general al OLAF

La 15 noiembrie 2022, inspectorul a fost invitat la reuniunea plenară a Comitetului de supraveghere, în cadrul căreia le-a mulțumit membrilor comitetului pentru schimburile productive avute în cadrul adoptării dispozițiilor sale de punere în aplicare. S-au discutat, de asemenea, chestiuni de interes comun.

Comitetului de supraveghere

În 2023, inspectorul va depune eforturi pentru a menține relații bune cu diversele părți care își desfășoară activitatea în peisajul UE de combatere a fraudei și de asigurare a integrității și responsabilității, precum și pentru a se întâlni cu alte părți interesate.

Image 12

Reuniune de curtoazie cu directorul general al OLAF, domnul Ville Itälä

5.   Sprijin juridic și administrativ

Sprijin juridic și administrativ

În vederea utilizării eficiente a resurselor, Regulamentul OLAF a încredințat secretariatului Comitetului de supraveghere sarcina de a oferi inspectorului sprijin administrativ și juridic. Această alegere este justificată de complementaritatea misiunilor, precum și de obiectivul comun urmărit de inspector și de Comitetul de supraveghere. Prezența secretariatului asigură continuitatea, comunicarea neîntreruptă și buna cooperare atât cu autorii plângerilor, cât și cu OLAF. O echipă specializată de personal cu înaltă calificare din cadrul secretariatului, care acționează sub conducerea șefului acestuia, a oferit inspectorului consiliere și asistență valoroasă, respectând totodată secretul profesional și confidențialitatea.

6.   Comunicarea cu inspectorul

Comunicarea cu inspectorul

Prin e-mail:

Prin e-mail:

OLAF-FMB-Controller-Procedural-Guarantees@ec.europa.eu

Prin poștă:

Prin poștă

| Controller of Procedural Guarantees/Secretariat of the Supervisory Committee of OLAF |
| --- |
| Rue Joseph II, 30 |
| 1049 Bruxelles/Brussel |
| BELGIQUE/BELGIË |

Controller of Procedural Guarantees/Secretariat of the Supervisory Committee of OLAF

Rue Joseph II, 30

1049 Bruxelles/Brussel

BELGIQUE/BELGIË

Online:

Online:

https://supervisory-committee-olaf.europa.eu/controller-procedural-guarantees_en

---

(1)  JO C 326, 26.10.2012, p. 391.

1

(2)  Articolul 9b alineatul (11) impune inspectorului să se consulte în mod oficial cu Comitetul de supraveghere înainte de a adopta dispoziții de punere în aplicare. Inspectorul s-a consultat și cu OLAF, deși nu avea obligația legală de a face acest lucru, în spiritul încrederii reciproce și al bunei cooperări.

2

(3)  Decizia inspectorului de garanții procedurale privind adoptarea dispozițiilor de punere în aplicare pentru gestionarea plângerilor 2022/C 494/07 (JO C 494, 28.12.2022, p. 17).

3

(4)  https://supervisory-committee-olaf.europa.eu/controller-procedural-guarantees/about-controller/legal-framework_en

4

(5)  A se vedea punctul 3.4 de mai jos.

5

(6)  Articolul 4 din Regulamentul OLAF.

6

(7)  Articolul 3 din Regulamentul OLAF.

7

(8)  Acestea cuprind, printre altele, norme privind modul în care OLAF își desfășoară diversele activități de investigare. Normele respective se regăsesc în diverse texte, printre care Regulamentul OLAF, Regulamentul (Euratom, CE) nr. 2185/96 al Consiliului din 11 noiembrie 1996 privind controalele și inspecțiile la fața locului efectuate de Comisie în scopul protejării intereselor financiare ale Comunităților Europene împotriva fraudei și a altor abateri (JO L 292, 15.11.1996, p. 2), Orientările privind procedurile de investigare („OPI”) pentru personalul OLAF și Orientările privind expertiza tehnică judiciară a suporturilor digitale pentru personalul OLAF.

8

(9)  Termenele prevăzute la articolul 9b alineatul (2) sunt explicate la punctul 3.3.1.

9

(10)  Regulamentul (UE) 2018/1725 al Parlamentului European și al Consiliului din 23 octombrie 2018 privind protecția persoanelor fizice în ceea ce privește prelucrarea datelor cu caracter personal de către instituțiile, organele, oficiile și agențiile Uniunii și privind libera circulație a acestor date și de abrogare a Regulamentului (CE) nr. 45/2001 și a Deciziei nr. 1247/2002/CE (JO L 295, 21.11.2018, p. 39).

10

(11)  Articolul 5 alineatul (3) din dispozițiile de aplicare prevede că „de asemenea, inspectorul declară inadmisibilă orice plângere care invocă chestiuni ce intră în sfera de competență a Autorității Europene pentru Protecția Datelor (AEPD), și anume plângeri referitoare la aplicarea Regulamentului (UE) 2018/1725 și la respectarea dreptului fundamental la protecția datelor cu caracter personal.”

11

---